Diari Oficial de la Generalitat Valenciana


Sumari del DOGV 9902, del 26-07-2024 (2024/7440)

RESOLUCIÓ de 18 de juliol de 2024, de la Conselleria de Educació, Cultura, Universitats i Ocupació, per la qual es resolen els expedients de sol·licitud d'accés al règim de concerts, modificació o pròrroga dels concerts educatius en la Comunitat Valenciana sol·licitats durant el mes de gener de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7440

CVE
:   RKWA-B-3315-8376

Data del document
:   18-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament
    * legislació
    * ensenyament privat

Per al curs 2024-2025 s'han tramitat els expedients iniciats a instàncies de la titularitat dels centres docents o incoats d'ofici, per a l'accés al règim de concerts, modificació o pròrroga dels concerts educatius en Educació Infantil, Educació Primària, Educació Secundària Obligatòria, unitats de suport a la inclusió de Primària i Secundària, Educació Especial, Batxillerat i Formació Professional.

Tot això, de conformitat amb el Reial decret 2377/85, de 18 de desembre, pel qual s'aprova el Reglament de normes bàsiques sobre concerts educatius i el Decret 75/2023, de 19 de maig, del Consell, de regulació dels concerts educatius en la Comunitat Valenciana.

Mitjançant la Resolució de 19 de desembre de 2023, de la Secretaria Autonòmica d'Educació, es dicten instruccions relatives al procediment d'accés, modificació o pròrroga per al curs 2024-2025 dels concerts educatius en la Comunitat Valenciana.

En la Resolució de 14 de febrer de 2024, del director general de Centres Docents, per la qual es fixa la relació mitjana alumnat/professorat per unitat escolar a què es referix per als concerts generals l'article 16 del Reglament de normes bàsiques sobre concerts educatius; i en la Resolució de 14 de febrer de 2024 , del director general de Centres Docents, per la qual es fixa la relació mitjana alumnat/professorat per unitat escolar que han de complir totes les unitats dels centres concertats a partir de la segona unitat de Batxillerat.

En l'informe de 14 d'abril de 2024, del director general de Centres Docents, es consideren les necessitats d'escolarització per al curs 2024-2025 en Formació Professional.

S'han previst les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics dels ensenyaments a impartir en els centres docents acollits al règim de concerts educatius. A este efecte, la conselleria competent en matèria d’educació va elevar proposta al Consell que, amb l'Acord de 9 de juliol de 2024, va autoritzar amb caràcter global que el nombre d'unitats a concertar per al curs escolar 2024-2025 excedira + 1 en el nombre total d'unitats respecte del concert vigent en el curs 2023-2024.

De conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació, i altres normes i resolucions anteriorment esmentades.

Vista la proposta del director general de Centres Docents, i en exercici de les atribucions conferides per l'article 28 de la Llei 5/1983, de 30 de desembre, del Consell, i el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s’establix l'estructura orgànica bàsica de la Presidència i de les conselleries de la Generalitat, i dins dels límits establits per l'autorització de l'Acord del Consell de 9 de juliol de 2024,

RESOLC

*Primer. Resolució i annexos*

Estimar o desestimar, segons el que s'establix per a cadascun dels casos inclosos en l'annex I d'esta resolució, les sol·licituds formulades per la titularitat dels centres referents a:

a) L'accés, modificació o pròrroga dels concerts generals d'Educació Infantil, Educació Primària, Educació Secundària Obligatòria, unitats de suport a la inclusió, cicles formatius de Grau Bàsic i Educació Especial Específica.

b) L'accés, modificació o pròrroga dels concerts singulars per als ensenyaments no obligatoris de Batxillerat i de cicles formatius de Grau Mitjà i Grau Superior.

En Batxillerat es diferencien les unitats convencionals de les mixtes, entenent per mixtes aquelles que agrupen alumnat de més d'una modalitat de Batxillerat en les assignatures troncals i que es podrà desdoblar de les assignatures corresponents a cada modalitat.

Així mateix, l'annex I especifica les modificacions del concert tramitades d'ofici en els ensenyaments i cursos que s'especifiquen per alteració del nombre d'unitats o per altres circumstàncies individualitzades, i pels motius que consten en este annex.

En l'annex II es resumixen les unitats que es concerten provisionalment que són objecte de pròrroga exclusivament durant el curs 2024-2025, de conformitat amb els articles 3.4, 3.8 i 21 del Decret 75/2023.

*Segon. Data d'efectes dels concerts educatius*

Conforme al que es preveu en l'article 5 del Decret 75/2023, els concerts educatius que es formalitzen per aprovació d'esta resolució tindran efectes:

1. Les unitats estimades amb caràcter definitiu, des de l'inici del curs 2024-2025 fins a la pròxima renovació general.

2. Les unitats estimades amb caràcter provisional, només per al curs acadèmic 2024-2025.

*Tercer. Concerts de Batxillerat i Formació Professional*

Les unitats per a les quals s'aprova el concert dels ensenyaments postobligatoris de Batxillerat i Formació Professional són, per a cada centre i curs, les que s'indiquen en els annexos d'esta resolució sempre que, prèviament a la comprovació de la Inspecció d'Educació, estes unitats s'hagen constituït, inclòs el període extraordinari de presentació de sol·licituds de matrícula, per la ràtio mínima d'alumnat per unitat escolar que s'establix en el Decret 75/2023. Tot això de conformitat amb els articles 6, 7, 10, 13, 14 i 15 del Decret 75/2023 i els articles 16 i 47.h del Reial decret 2377/1985, de 18 de desembre.

En el cas de cicles formatius de Grau Bàsic, les unitats per a les quals s'aprova el concert són, per a cada centre, cicle i curs, les que s'indiquen en l'annex d'esta resolució, si bé caldrà ajustar-se al que es disposa en els articles 11, 12 i 15 del Decret 75/2023.

En el cas de cicles formatius de Grau Bàsic, la titularitat del centre és responsable del compliment del requisit de ràtio mínima establit en l'article 12 del Decret 75/2023 en el moment de la firma del concert, i el seu incompliment serà causa de supressió del concert educatiu. Les unitats que no aconseguisquen el nombre mínim d'alumnat establit no es consideraran concertades ni constaran en el document a firmar corresponent.

En previsió que les unitats no aconseguisquen el mínim d'alumnat determinat en la normativa vigent finalitzat el procés de matriculació, en els centres amb ensenyaments de Batxillerat, de cicles formatius de Grau Bàsic i de cicles formatius de Grau Mitjà i de Grau Superior, la titularitat dels centres haurà de:

– Posar en coneixement de les famílies que presenten sol·licitud de matrícula, en nom del dret a la informació d'estes, la possible pèrdua de la unitat concertada en cas que no s'arribe a la ràtio mínima determinada.

– Comunicar les unitats que no es posen en funcionament per falta d'alumnat, o que tinguen un nombre d'alumnes matriculats inferior a la ràtio mínima determinada, mitjançant un escrit dirigit a la direcció territorial de la seua província competent en matèria d'educació en el termini de deu dies naturals comptats a partir de la data de finalització del període de matriculació. Tot això sense perjuí de les comprovacions que ha de realitzar la Inspecció d'Educació.

*Quart. Firma del document administratiu electrònic*

Amb caràcter previ a la firma del corresponent document administratiu electrònic, la titularitat dels centres privats beneficiaris d'una resolució totalment o parcialment estimatòria d'un expedient d'accés, modificació o pròrroga de concerts educatius haurà d'aportar la documentació necessària segons el que es disposa en els articles 26 i 27 del Decret 75/2023.

Si la titularitat del centre docent, sense causa justificada, no subscriu el document administratiu electrònic dins del termini establit, perdrà el dret a la subscripció d'este.

*Quint. Inscripcions*

Les resolucions dels expedients d'accés, modificació o pròrroga dels concerts educatius s'inscriuran en el Registre de centres docents de la Comunitat Valenciana.

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar, potestativament, un recurs de reposició, o bé es podrà plantejar directament un recurs contenciós administratiu, dins dels terminis i davant dels òrgans que s'indiquen a continuació:

a) El recurs de reposició haurà d'interposar-se davant de la conselleria amb competències en matèria educativa en el termini d'un mes a comptar de l'endemà de la publicació en el *Diari Oficial de la Generalitat Valenciana*.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el *Diari Oficial de la Generalitat Valenciana*.

  

València, 18 de juliol de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.